O‘zbekiston hududiga issiq va quruq havo kirib keladi

Bugundan boshlab O‘zbekiston hududiga Volgabo‘yi hududlaridan issiq va quruq havo kirib keladi, deb xabar bermoqda “O‘zgidromet”.
Hafta davomida O‘zbekiston bo‘yicha asosan kam bulutli ob-havo bo‘lishi kutilmoqda. Butun davr davomida harorat foni maqbul bo‘ladi. 
Havo harorati kechalari 22-25 daraja issiq, kunduz kunlari 38-41 daraja issiq bo‘ladi, shimolda, janubda va cho‘l hududlarida ba'zi joylarda 43 daraja issiqqacha ko‘tariladi.
Bunday harorat qiymatlari iyun oyi oxiri - iyul oyi boshidagi o‘rtacha ko‘p yillik qiymatlardan 2-4 darajaga yuqori bo‘ladi. 
“Biroq, O‘rta Osiyo iqlimi uchun, ayniqsa so‘nggi yillarda bu anomal hodisa emas”, deyiladi ma'lumotda.